2023 m. vasario 1 d. Bendrojo Teismo sprendimas byloje Harbaoui / EUIPO – Google (GOOGLE CAR)
(Byla T-569/21)1
(Europos Sąjungos prekių ženklas – Protesto procedūra – Žodinio Europos Sąjungos prekių ženklo GOOGLE CAR paraiška – Ankstesnis žodinis Europos Sąjungos prekių ženklas GOOGLE – Santykinis atsisakymo registruoti pagrindas – Nesąžiningas pasinaudojimas ankstesnio prekių ženklo skiriamuoju požymiu ar reputacija – Reglamento (ES) 2017/1001 8 straipsnio 5 dalis)
Proceso kalba: anglų
Šalys
Ieškovas: Zoubier Harbaoui (Paryžius, Prancūzija), atstovaujamas advokatės A. Bove
Atsakovė: Europos Sąjungos intelektinės nuosavybės tarnyba (EUIPO), atstovaujama L. Lapinskaite, M. Eberl ir V. Ruzek
Kita procedūros EUIPO apeliacinėje taryboje šalis, įstojusi į bylą Bendrajame Teisme: Google LLC (Mauntin Vju, Kalifornija, Jungtinės Valstijos), atstovaujama advokatų M. Kinkeldey ir C. Schmitt
Dalykas
SESV 263 straipsniu grindžiamu ieškiniu ieškovas prašo panaikinti 2021 m. birželio 29 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 904/2020-1).
Rezoliucinė dalis
Atmesti ieškinį.
Priteisti iš Zoubier Harbaoui bylinėjimosi išlaidas.
____________
1 OL C 431, 2021 10 25.